  Наталья Тетерина Россиысь кивалтэт Удмуртилэн кунлыкезлы 100 ар тырмонэз пусъёнлы юрттэт сётыны быгатоз. Улосвыл тӧролэн Александр Бречаловлэн кивалтэмез улсын оргкомитетлэн кенешоназ 6-тӥ шуркынмонэ со сярысь вераз элькунлэн премьер-министрез Ярослав Семёнов ивортӥз. Солэн кылъёсызъя, котырес лыдпуслы сӥзем ужрадъёсты ортчытыны юрттон сярысь Россиысь кивалтэтлэн тӧроезлэн воштӥсезлэн Виталий Мутколэн Удмуртилэн тӧроезлы Александр Бречаловлы вазиськем нимлыко гожтэтаз верамын. Курисько радъясь комитет кылдытыны, солэн кивалтӥсез луыны но Россиысь лулчеберетъя министерствоен но быдэсъясь тӧрлыкъёслэн мукет федерал ёзэсъёсынызы ӵош дасяны та лыдпуслы дасяськон Уанрадлыкез, Росси Федерациысь кун программаос но нимысьтыз федерал программаос улсын юрттэт сётыны луонлыкъёсты лыдэ басьтыса Виталий Мутко, Россиысь кивалтэтлэн тӧроезлэн воштӥсезОзьы ик Удмуртилэн кунлыкезлы 100 ар тырмонэз федерал ёзын пусйыны кулэлык сярысь Россиысь тодосъя академилэн азьмуртэзлэн воштӥсез Николай Макаров гожтӥз. Пусъём, туннэ нуналлы Удмуртиысь кивалтэт котырес лыдпус улсын ортчоно ужрадъёсын план дасяз но отын пусъем ужрадъёсты быдэстон понна элькунысь Коньдон ужпумъёсъя министерствоез 2019-тӥ арлы но 2020-тӥ но 201-тӥ аръёслы чаклам бюджетын уксё чакланы куриз. Удмуртиысь Йӧскалык политикая министерство Россиысь Коньдон ужпумъёсъя министерствое вуоно арын улосвыллы 203 миллион 908 сюрс манет кулэ шуыса ивортодэт келяз.  Куд-ог юртъёсты пуктыны, быдэсак выльдыны кун кивалтэт милемлы юрттоз шуыса оскисько, но асьмеос асьме коньдонэз но висъяны кулэ Александр Бречалов, Удмуртилэн тӧроезСо сяна, пумиськон улсын ӧрилэн ёзчиосыз праздниклы дасяськонзы сярысь ивортӥзы. Печатья но калыке ивортодэт вӧлмытонъя агентстволэн кивалтӥсез Алексей Воронцов улӥсьёсты котырес лыдпус улсын ортчоно ужрадъёсын тодматонъя медиаплан сярысь вераз. Чеберлыко киужъёсъя элькун юртлэн праздниклы лэсьтэм синпельёсын каталогеныз ужъюртлэн кивалтӥсез Юлия Железняк тодматӥз. Дырпусъя чаклам ужрадъёс сярысь Удмуртиысь йӧскалык политикая министр Лариса Буранова ивортӥз. Тодэ вайытом, Удмуртилэн кунлыкезлы 100 ар тырмонэз пусъёнэз радъясь ӧри ар талэсь азьвыл кылдытэмын вал. Отчы котькуд мылкыд карись пыриськыны быгатэ. Та дыре тодмо ни, кыӵе валтӥсь ужрадъёс котырес лыдпусэз пусъён улсын ортчозы.  «Удмуртилэн кунлыкезлы 100 ар» темая вань иворъёс Тегъёс: Удмуртия кивалтэт Мерлык АлександрБречалов Удмуртилэнкунлыкезлы100ар ЯрославСемёнов  